Държавен вестник, бр. 83, 2009 г., стр. 19

БРОЙ  83	
Д Ъ Р Ж А В Е Н  В Е С Т Н И К 	
СТР.  19  
одобрения принос от ЕФРР и националното 
съфинансиране навреме и в пълен размер. Не 
се допуска намаляване на средствата, задържа­
не или други специфични удръжки, които биха 
намалили сумата на плащането, с изключение 
на нередности и/или подозрение за нередности, 
установени от УО (чрез КЗ) и/или СО. В случай 
на установяване на системна грешка УО и СО 
имат право временно да задържат плащани­
ята за конкретен бенефициент или за всички 
бенефициенти в една държава членка и/или 
държава партньорка, ако системната грешка се 
окаже следствие от неправилно функциониране 
на системата за контрол на съответната държава 
членка и/или държава партньорка. Задържаните 
плащания се изплащат веднага щом УО и СО 
получат достатъчни доказателства, че е било 
намерено решение за установената системна (и) 
грешка(и). 
16. В съответствие с член 79 на Регламент 
(ЕО) №  1083/2006 кумулативната сума от 
префинансирането и извършените междинни 
плащания не превишава 95 % от приноса от 
ЕФРР към ОП ЕСПОН 2013. Държавите член­
ки се споразумяват с УО и СО за спазване на 
следната процедура. При условие че разходите 
са сертифицирани, плащанията към водещите 
партньори се гарантират до сума, равна на 95 % 
от одобрените за проекта средства от ЕФРР и 
100 % от националното съфинансиране. Пла­
щането на останалите средства от ЕФРР на 
водещия партньор зависи от наличността на тези 
средства (вж. следващия раздел 17). Ако няма 
достатъчно средства за изплащане на 100 % от 
сумата на водещия партньор, окончателното 
салдо по финансирането се плаща едва когато 
програмата достигне реалното си приключване, 
както е описано в член 89 от Регламент (ЕО) 
№ 1083/2006, и когато Европейската комисия 
трансферира окончателното плащане на СО. 
17. Имайки предвид, че процентите съфинан­
сиране по приоритетите на Програма ЕСПОН 
2013 за проектите не са равни на средния про­
цент съфинансиране на програмата като цяло, 
и имайки предвид, че Европейската комисия 
винаги възстановява на УО само средния про­
цент съфинансиране по Оперативната програ­
ма, бюджетното състояние по отношение на 
ликвидността на бюджета за ЕСПОН може да 
варира според сумите, които СО изисква от 
Европейската комисия по различните приори­
тети. В тази връзка УО гарантира плащанията 
единствено дотолкова, доколкото позволява 
бюджетното състояние. При възникване на про­
блем УО своевременно информира държавите 
членки и държавите партньорки, за да намерят 
съвместно решение.
18. Всички суми, посочени в договора за от­
пускане на безвъзмездна помощ, са изразени в 
евро (EUR). Средствата се изплащат в евро по 
банковата сметка на водещия партньор, както 
е посочена в заявлението за кандидатстване 
за проекта. Рискът от промяна на обменните 
курсове се поема от водещия партньор. 
§ 7
Сигурност и гаранции, нередности и отговор­
ности
1. В съответствие с член 17 на Регламент (ЕО) 
№ 1080/2006 държавите членки/партньорки носят 
отговорност във връзка с ползването на финан­
сиране от ЕФРР за програмата, както следва:
	
(а)	Всяка държава членка/партньорка 
поема евентуалните неблагоприятни 
финансови последици от нередности, 
допуснати от партньори, чието мес­
тонахождение се намира (и които са 
регистрирани в случая когато парт­
ньор по проекта е субект на частното 
право) на националната є територия, 
съгласно член 17 от Регламент (ЕО) 
№ 1080/2006. 
	
(б)	В случай на системна нередност, която 
води до корекции с единна ставка на 
ниво „Програма“, държавите членки/
партньорки съвместно поемат финансо­
вите последствия, като всяка държава 
членка/партньорка носи отговорност 
пропорционално с приноса на ЕФРР 
към съответните участващи национални 
партньори по проекта. 
	
(в)	В случай на системни нередности, 
водещи до корекции с единна ставка 
на национално ниво, засегнатата дър­
жава членка/ партньорка понася сама 
финансовите последствия.
	
(г)	За техническа помощ и разходи, напра­
вени от УО в рамките на изпълнението 
на дейности по приоритетите 1 – 4 по 
договори за предоставяне на услуги, 
финансовата отговорност се носи от 
УО за административни нередности, а 
във всички други случаи – съвместно 
от държавите членки и държавите парт­
ньорки, пропорционално на финансовия 
им принос към ОП ЕСПОН 2013. 
2. Тъй като държавите членки носят общата 
отговорност за подкрепата от ЕФРР, дадена на 
партньори, чието местоположение е на тяхна 
територия, те полагат усилия да възстановят 
всички суми, загубени в резултат на нередност 
или небрежност, допуснати от бенефициент, 
намиращ се на тяхна територия. Когато е 
уместно, държавите членки могат освен това да 
начисляват лихва върху закъснелите плащания.
3. В съответствие с член 28 на Регламент 
(ЕО) № 1828/2006 всяка държава членка и 
държава партньорка, на чиято територия се 
намира местонахождението на бенефициента, 
носи отговорност за докладване на установени 
нередности в съответствие с членове 28, 29, 
31 и 36 на Регламент (ЕО) № 1828/2006 пред 
Европейската комисия и едновременно с това 
пред УО, СО и ОО, както и за докладване на 
процедури, инициирани във връзка с всички 
по-рано съобщени нередности, както и за важни 
промени, произтекли от тях, съгласно члено­
ве 30 и 31 на Регламент (ЕО) № 1828/2006. 
Държавите членки и държавите партньорки 
освен това се ангажират сами своевременно да 
съобщават на УО, СО и ОО всяка информация 
за открити нередности, отнасящи се до суми,